Diari Oficial de la Generalitat Valenciana


Sumari del DOGV 1336, del 29-06-1990 (1990/818053)

ORDRE de 19 de juny de 1990, de la Conselleria de Cultura, Educació i Ciència, per la qual són convocats ajuts per finançar activitats de les Confederacions, Federacions i Associacions de Pares d'Alumnes de Centres Docents no universitaris de la Comunitat Valenciana sostinguts amb fons públics
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/06/19/(2)/dof/vci/html**

### Dades del document

Número de DOGV
:   1336

Data del DOGV
:   29-06-1990

Secció del DOGV
:   DISPOSICIONS GENERALS

Número del document
:   1990/818053


Data del document
:   19-06-1990

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 19 de juny de 1990, de la Conselleria de Cultura, Educació i Ciència, per la qual són convocats ajuts per finançar activitats de les confederacions, federacions i associacions de pares d'alumnes de centres docents no universitaris de la Comunitat Valenciana, sostinguts amb fons públics.  
El Decret 126/1986 de 20 d'octubre (DOGV de 14 de novembre) pel qual són regulades les associacions de pares d'alumnes de centres docents no universitaris de la Comunitat Valenciana, preveu en l'article 13, la concessió dels ajuts disponibles pressupostàriament per al foment d'activitats que coadjuven a l'enfortiment associatiu dels pares i potenciar la seua participació en la programació general de l?ensenyament mitjançant els òrgans establerts reglamentàriament.  
Amb aquesta finalitat i en ús de les facultats que em confereix l'article 35 c, de la Llei 5/1983, de 30 de desembre, de Govern Valencià, i segons que preceptua l'article 28 de la Llei 4/1990 de 31 de maig de pressupost de la Generalitat Valenciana per a l'exercici de 1990,  
ORDENE:  
Article primer  
Es fa pública la convocatòria d'ajuts per subvencionar activitats a realitzar per confederacions, federacions i associacions de pares d'alumnes de centres docents no universitaris de la Comunitat Valenciana sostinguts amb fons públics i són aprovades les bases per les quals es regeix aquesta convocatòria incloses com a Annex I a aquesta Ordre.  
Article segon  
L'import global màxim dels ajuts concedits segons aquesta Ordre és de vint-i-set milions tres-centes quatre mil dues-centes vint pessetes (46.204.749 PTA), els quals seran pagats amb càrrec a l'aplicació pressupostària 15.66.815.52.319/000/90 d'aquesta Conselleria, de l'exercici econòmic de 1990.  
DISPOSICIONS FINALS  
Primera  
Es facultada la Secretaria General perquè dins l?àmbit de les seues competències, dicte les instruccions que considere necessàries per a dur a terme el que disposa aquesta Ordre.  
Segona  
Aquesta Ordre entrarà en vigor el mateix dia de la publicació en el Diari Oficial de la Generalitat Valenciana.  
València, 19 de juny de 1990.  
El Conseller de Cultura, Educació i Ciència,  
ANTONIO ESCARRE I ESTEVE  
ANNEX I  
Bases de la convocatòria d'ajuts per a finançar activitats de les Confederacions, Federacions i Associacions de Pares d'Alumnes de centres docents no universitaris de la Comunitat Valenciana, sostinguts amb fons públics  
1. Finalitat dels ajuts  
Aquests ajuts pretenen coadjuvar al foment d'activitats per part de les associacions, federacions i confederacions de pares d'alumnes que tinguen com a objectiu el compliment de les finalitats següents:  
a) Assistir els pares i les mares o els tutors, en tot allò que concerneix a l?educació dels seus fills o pupils.  
b) Col·laborar en les activitats educatives dels centres.  
c) Promoure i facilitar la participació dels pares dels alumnes en la gestió dels centres.  
d) Assistir els pares d'alumnes en l?exercici del seu dret a intervenir en el control i la gestió dels centres sostinguts amb fons públics.  
e) Facilitar la representació i la participació dels centres públics i concertats i en altres òrgans dol·legiats, fins i tot mitjançant la presentació de candidatures.  
f) Vetllar pel respecte als drets dels alumnes.  
g) Promoure i organitzar, si s'escau, la realització de les activitats extraescolars i complementàries, culturals, esportives i recreatives.  
h) Representar els interessos generals -dels pares davant les instàncies educatives i altres organismes.  
i) Qualssevol altres que, en el marc de la normativa a què es refereix l'article anterior li assignen els estatuts respectius.  
2. Beneficiaris  
Perquè les confederacions, les federacions i les associacions de pares d'alumnes puguen optar a aquests ajuts, serà necessari:  
a) Tenir establerta la seu a la Comunitat Valenciana.  
b) Estar integrades únicament per pares, mares o tutors dels alumnes que facen els estudis en centres docents de nivell no universitari de la Comunitat Valenciana sostinguts amb fons públics o, si s'escau, per associacions o federacions d'associacions de pares d'alumnes constituïdes en aquests centres.  
c) Estar legalment constituïdes i inscrites en el Registre d?associacions.  
d) Realitzar un projecte d'activitats per al qual es sol·licitat l'ajut i el pressupost per al finançament d'aquest.  
3. Sol·licituds i documentació  
Les sol·licituds seran adreçades a la Conselleria de Cultura, Educació i Ciència i se'n podran presentar en el Registre General, en el Registre General dels Serveis Territorials de Cultura i Educació o en la manera prevista en l'article 66 de la Llei de Procediment Administratiu.  
Les sol·licituds, ajustades al model oficial que figura com a Annex II d'aquesta Ordre, adjuntaran la documentació següent:  
3.1. Projecte d'activitats per al qual es sol·licitat l'ajut i el pressupost per al finançament d'aquest. Les activitats diverses seran ressenyades en els tres apartats següents:  
a) Activitats encaminades a l'assistència, la informació i la formació dels pares.  
b) Activitats dirigides als alumnes.  
c) Altres activitats.  
3.2. Documents que acrediten la constitució legal i la inscripció de la confederació, federació o associació.  
3.3. Fotocòpia dels seus estatuts.  
3.4. Les confederacions i federacions hauran d'adjuntar, a més, certificació del Registre d?associacions en què consten les federacions o, si s'escau, les associacions de pares d'alumnes que les integren.  
3.5. Les confederacions, les federacions o les associacions de pares d'alumnes que no adjunten la documentació exigida en aquesta Ordre quedaran automàticament excloses dels beneficis d'aquesta convocatòria, segons el que estableix la Llei de Procediment Administratiu.  
3.6. Les confederacions, les federacions o les associacions de pares d'alumnes que foren beneficiàries de la convocatòria de subvencions continguda en l?Ordre de 17 de maig de 1989, de la Conselleria de Cultura, Educació i Ciència de la Generalitat Valenciana, hauran d'acompanyar a la sol·licitud d'aquesta convocatòria i sense perjudici del que s'ha disposat anteriorment una memòria de la realització de les activitats de l'any anterior per les quals obtingueren la subvenció.  
3.7. El termini per a la presentació de sol·licituds serà el d'un mes a partir del dia de la publicació d'aquesta ordre en el Diari Oficial de la Generalitat Valenciana.  
4. Criteris per a la concessió d'ajuts  
La concessió d'aquests ajuts s'efectuarà tenint en compte els criteris de preferència següents:  
a) Associacions de pares d'alumnes constituïdes en centres que atenguen poblacions escolars de condicions sòcio-econòmiques desfavorables, o per federacions o confederacions que tinguen més associacions d'aquest caràcter.  
b) Federacions o confederacions de pares d'alumnes que tinguen més àmplia representativitat segons el nombre d'associacions.  
c) Associacions de pares d'alumnes amb un projecte comú d'actuació coordinada.  
d) Les característiques sòcio-pedagògiques de l'activitat i viabilitat del projecte.  
5. Resolució  
Correspondrà al conseller de Cultura, Educació i Ciència la resolució d'aquesta convocatòria a proposta d'una comissió avaluadora integrada per:  
- El secretari general de la Conselleria de Cultura, Educació i Ciència, o persona que designe, que hi farà de president.  
- Un representant de la Direcció General de Centres i Promoció Educativa.  
- Un representant de la Direcció General d'Ordenació i Innovació Educativa.  
- Un representant per la Confederació de major implantació a la Comunitat Valenciana, segons el nombre d'associacions que integren el seus membres.  
- Un representant per la Federació de major implantació a la Comunitat Valenciana, segons el nombre d'associacions.  
- El cap del Servei de Relacions Institucionals, que hi farà de secretari.  
La comissió tindrà facultats per resoldre quantes ductes sorgesquen en l?interpretació d'aquestes bases.  
El pagament del 50% de l'ajut concedit començarà a tramitarse immediatament després de l'adjudicació, i el 50% restant a partir del moment en què siga justificada la realització de les activitats. La justificació de les activitats se n'haurà de fer en un termini de 6 mesos des de la realització.  
6. Obligacions dels beneficiaris  
Els beneficiaris dels ajuts estaran obligats a:  
6.1. Comunicar qualsevol eventualitat en el desplegament de les activitats.  
6.2. Lliurar un justificant de les despeses per a les quals fou concedit l'ajut segons estableix la legislació vigent.  
6.3. Tornar l?import de l'ajut rebut si la despesa no es produeix per qualsevol imprevist, quan siga comprovada una modificació substancial de les finalitats en funció de les quals fou concedit l'ajut o quan per percepció d'altres subvencions fou cobert l?import total de la despesa.  
L'import de qualsevol dels requisits estipulats en la convocatòria, o la infracció provada en alguns dels punts anul·larà la concessió de l'ajut i obligarà a la devolució de les quantitats percebudes.  
ANNEX II  
Sol·licitud concessió de subvenció  
Convocatòria: Ordre de 19 de juny de 1990  
Sr en representació  
d que té la seu establerta a D.P   
carrer/plaça núm. telèfon   
CIF Banc o Caixa d'Estalvis   
Núm. compte població Adreça   
EXPOSA:  
1r. Que reuneix tots els requisits establerts en l'ordre de la convocatòria de 19 de juny de 1990.  
2n. Que adjunta a aquesta instància la documentació que s'assenyala:  
Projecte d'activitats desglossat.  
Documents que acrediten la legal constitució i la inscripció de l'entitat sol·licitadora.  
Fotocòpia dels Estatuts.  
Certificat del registre d'associacions on consten les associacions o les federacions integrades en l'entitat sol·licitadora. (Solament per al cas de federacions o confederacions).  
3r Que per SI-NO haver estat beneficiària de subvenció en la convocatòria continguda en l'ordre de 17 de maig de 1989, SI-NO adjunta la documentació següent:  
Memòria de la realització d'activitats per les quals obtingué la subvenció.  
SOL·LICITA prendre part en la convocatòria de l'ordre de la Conselleria de Cultura, Educació i Ciència de 19 de juny de 1990, i la concessió d'acord amb aquesta d'una subvenció d PTA  
 València d de 1990  
Signat  
EXCM. SR. CONSELLER DE CULTURA, EDUCACIO I CIENCIA


Còpia Permalink ELI